ప్రభుత్వానికి ప్రవీణ్ తొగాడియా ప్రశ్నఉడిపిలో హిందూ సమ్మేళనం ప్రారంభంబెంగళూరు, నవంబరు 24 (ఆంధ్రజ్యోతి): దేవాలయాల తరహాలో దేశంలోని మసీదులు, చర్చిలను ప్రభుత్వం ఆధీనంలోకి తెచ్చుకోగలదా? అటువంటి ప్రయత్నాలు పాలకులు చేయగలరా.. అంటూ విశ్వహిందూ పరిషత్ అంతర్జాతీయ అధ్యక్షుడు ప్రవీణ్ తొగాడియా ప్రశ్నించారు. కర్ణాటక రాష్ట్రం ఉడిపిలో శుక్రవారం హిందూ సమ్మేళనం ప్రారంభమైంది. ఈ సందర్భంగా జరిగిన సభలో ఆయన మాట్లాడుతూ హిందూ దేవాలయాలను ప్రభుత్వం పర్యవేక్షించడం రాజ్యాంగ విరుద్ధమని, సెక్యులర్ విధానాలకు చేస్తున్న అపచారమని పేర్కొన్నారు. ప్రభుత్వాల పరిధి నుంచి దేవాలయాలను విడిపించే దిశగా స్వామీజీలు, సాధువులు పోరాటాలకు దిగాలని సూచించారు. పెజావర పీఠాధిపతి విశ్వేశతీర్థ స్వామీజీ కళ్లెదుటే అయోధ్యలో రామమందిర నిర్మాణం జరగాలని, తద్వారా దేశం రామరాజ్యం కావాలని ప్రవీణ్ తొగాడియా ఆకాంక్షించారు. ఇక కర్ణాటకకు చెందిన సుత్తూరు మఠాధిపతి దేశికేంద్రస్వామిజీ మాట్లాడుతూ దేశంలో కుహనా లౌకికవాదుల కంటే హిందూమత దుష్ప్రచారకులతోనే ప్రమాదం ఎక్కువగా ఉందని, వీరిని నియంత్రించే చర్యలు చేపట్టాలని అన్నారు. గోసంరక్షణ పేరిట, నైతిక పోలీ్సగిరీ పేరిట కొందరు ప్రదర్శిస్తున్న అత్యుత్సాహం హిందూ ధర్మప్రతిష్ఠను దిగజారుస్తోందని, సమాజంలో అసహనాన్ని పెంచుతోందని ఆవేదన వ్యక్తం చేశారు.
prabhutvaaniki praveen togadia prasnaudipilo hindu sammelanam praarambhambengaluru, navambaru 24 (aandhrajyoti): devalayala tarahaalo desamloni maseedulu, charchilanu prabhutvam aadheenamloki techukogalada? atuvanti prayatnaalu paalakulu cheyagalara.. antuu vishwahinduu parishat antarjaatiiya adhyakshudu praveen togadia prasninchaaru. karnaataka rashtram udipilo sukravaaram hindu sammelanam praarambhamaindi. ee sandarbhamgaa jarigina sabhalo aayana maatlaadutuu hindu devalayalanu prabhutvam paryavekshinchadam raajyaamga viruddhamani, secular vidhaanaalaku chestunna apachaaramani perkonnaru. prabhutvaala paridhi nunchi devalayalanu vidipinche disagaa swaameejeelu, saadhuvulu poraataalaku digaalani suuchimchaaru. pejavara peethaadhipati vishweshatiirtha swamiji kalledute ayodhyalo ramamandira nirmaanam jaragaalani, tadwara desham ramarajyam kaavaalani praveen togadia aakaankshinchaaru. ika karnaatakaku chendina sutturu mathaadhipati desikendraswamiji maatlaadutuu desamlo kuhana loukikavaadula kante hinduumata dushprachaarakulathone pramaadam ekkuvagaa undani, veerini niyantrinche charyalu chepattalani annaru. gosamrakshana paerita, naitika polisgiri paerita kondaru pradarsistunna atyutsaaham hindu dharmapratishtanu digajaarustondani, samaajamlo asahanaanni penchutondani aavedana vyaktam chesaru.